Premierul Viorica Dăncilă a anunțat astăzi, la Craiova, că au fost desemnaţi câştigătorii lucrărilor de proiectare şi execuţie a primelor două tronsoane ale drumului expres Craiova-Piteşti. Anunțul nu a fost însă lipsit de dezacorduri și cuvinte inexistente.

„Pentru dumneavoastră e important să demarăm acest proiect, iar cei 58 de kilometri aferenți tronsoanelor 1 si 2 sunt convinsă că va duce (dezacord) la deconcesionarea (cuvânt inexistent)... la ... mult așteptată a traficului în localitățile Balş şi Slatina. Vorbea dna ministru Olguța Vasilescu de o perioadă mare de timp, 40-45 de minute pentru a traversa Balşul. Sunt convinsă că acest drum expres în regim de autostradă va rezolva acest aspect, ca și multe alte aspecte legate de traficul din această regiune”, a spus Dăncilă.

Citiți și VIDEO. Dăncilă a fugit de presă, la Craiova. Angajat al Guvernului: „Nu are scrise răspunsurile”